
Opsomming

Van die begin van tyd, is twee antieke teëstanders in ŉ stryd vir beheer van die aarde. Een man het opgestaan om by die mensdom te staan. 'n Soldaat wie se naam ons steeds vandag onthou...

.

Engelagtige Magte Kolonel Mikhail Mannuki'ili word wakker, noodlottig gewond, in sy skip wat neergestort het. Die vrou wat sy lewe red het vermoëns wat bekend lyk, maar met geen geheue van sy verlede, kan hy nie onthou hoekom nie!

Ninsianna se mense het profesieë van 'n gevlerkte Kampioen, 'n swaard van die gode wat haar mense teen 'n Bose Een sal verdedig. Mikhail dring aan dat hy geen demi-god is nie, maar sy geheimsinnige vermoë om dood te maak vertel ‘n ander storie.

Intussen, in die hemele, fluister boosheid vir 'n stuurse prins. 'n Sterwende spesie probeer om uitsterwing te verhoed. Twee keisers, gevestig in hulle antieke ideologieë, kan nie die groter bedreiging sien nie. Alles in hierdie wetenskapfiksie oorvertelling van die mensdom se mees epiese verhaal oor die stryd tussen goed en kwaad, die botsing van keiserryk en ideologieë, en die grootste superheld op die aarde, die Aartsengel Mikhail.

.

Hierdie boek is NIE godsdienstige fiksie nie!

.

Spesiale BONUS: sluit die reeks se oorsprong storie in, 'Helde van Ouds 'n Novella.'

.

" 'n Kreatiewe alternatief vir die geskiedenis van wat ons noem ons engele. Dit voel soos... Star Trek ontmoed Mythos." —Leser hersiening

.

" 'Mikhail word wakker—' soos die voorblad sê '—noodlottig gewond in sy skip wat neergestort het' ... maar dit is net die begin van sy dilemma." —Cape Cod Times Koerant

.

"Ek was lief vir die samesmelting van die bitter wetenskapfiksie en fantasie genres. Dit is verskriklik moeilik om die twee saam te voeg. Die skrywer doen dit naatloos..." —Leser hersiening

Toewyding

Ek wy hierdie boek aan al die dapper manne en vroue wat in die gewapende magte dien. Aan u wy ek die grootste, sterkste superheld om ooit die aarde te loop. Die Aartsengel Michael. 'n Soldaat ... net soos jy.

.

Jy is die wind onder ons vlerke. Dankie!


'n Nota oor tyd...

Alle tye in hierdie boek kom in chronologies orde voor, tensy spesifiek anders vermeld (d.w.s., drie ure gelede, of die teenwoordige tyd). Omdat die storie uit die oogpunt van verskillende karakters vertel word, is daar soms dalk 'n tyd-oorvleueling om die leser te laat opvang.

Beide die Alliansie van die Sterrestelsel en die Sata'anic ryk bereken tyd van die dag wat die Ewige Keiser die ooreenkoms onderteken het wat die Melkweg tussen die twee keiserryke verdeel het (d.w.s., 152,000 + jaar). N.K. staan vir 'Na Keisers.' Die desimale punt na die jaar is die maand, d.i., 02=Februarie. Alle Sterrestelsel Standaard datums loop saam met die tyd op aarde.

.

152,323.02 = Februarie 2, 3390 V.C

.

Nuttige dinge:

- As u alreeds "Helde van Ouds: 'n Novella" gelees het, klik hier om na Hoofstuk 11 oor te gaan.

- Die Skaakstukke (karakters)

- Lys van spesies


EPISODE 1x01: 
HELDE VAN OUDS

Toe die mense op die aarde 

begin vermeerder

en daar vir hulle dogters gebore is,

sien die seuns van God dat die

dogters van die mense mooi was,

en hulle het vir hulle as vroue geneem 

almal wat hulle verkies het. [...]

In dié dae was die reuse op die aarde,

en ook daarna, toe die seuns van God

by die dogters van die mense ingegaan

en dié vir hulle kinders gebaar het.

Dit is die geweldiges uit die ou tyd,

die manne van naam.

.

Genesis 6:1-6


Proloog

Hoër Koninkryk

Keiser Shay'tan

SHAY'TAN

Die twee ou gode het oor die sprankelende silwer sterrestelsel wat in die ruimte draai gebuig, en hulle volgende skuif beplan. So het hulle gedoen sedert die vroegste tye, god en die duiwel, twee antieke teëstanders vir ewig vasgevang in 'n skaakspel.

Die groter van die twee gode, 'n enorme rooi draak, het 'n swart pion in die pad van 'n wit toring geskuif.

"Jy's uit pionne!" het Shay'tan gedreun.

"Hof stukke is meer as pionne werd!" Sy wit-geklede vyand het die pion maklik geneem. "Hulle kan hulle vinnig ore aan sit."

"Ahh..." Shay'tan se snoet het in 'n predatoriese glimlag verander. "Jy het nie genoeg respek vir jou pionne nie. Dit maak nie saak hoe sterk jou hof stukke is nie—" hy het 'n tweede swart pion geskuif om die toring te neem "—jy sal nooit genoeg van hulle hê nie. Veral as jy gaan aanhou om hulle weg te gooi op nietige bewegings."

Hy het die ongelukkige toring in die groeiende hoop verowerings, wat verspreid om sy troon lê soos gebreekte speelgoed, laat val. Die Ewige Keiser Hashem het ‘n verontwaardige uitdrukking nagemaak.

"Ek gebruik beter stukke vir 'n beter strategie!" het hy gesê. "Regtig, Shay'tan. Jy dink te korttermyn om die subtiliteite te verstaan!"

"Wen gaan oor getalle!" het Shay'tan gelag. "Hy wat die meeste skaakstukke het wen."

Die Keiser se bosagtige wenkbroue het saamgetrek in konsentrasie. Hy het 'n swart toring, wat diep in die onbekende gebied om ‘n planeet wentel, onder oog geneem.

"Waarmee is jy besig jou ou duiwel?"

Shay'tan het sy mees onskuldige glimlag aangesit, terwyl sy lang rooi stert swaai soos 'n kat wat 'n muis bekruip. Hashem het 'n wit ridder opgetel en gedink oor sy volgende skuif. Shay'tan se glimlag het verdwyn toe hy sien watter skaakstuk sy teenstander beplan om in die spel te bring. Sy leeragtige vlerke het gesprei terwyl Hashem die wit ridder in die rigting van sy grootste prys geskuif het.

"Wit ridder na Zoeloe sektor drie..."

"O nee jy gaan nie!"

Shay'tan het sy swart rook gegryp en slaan dit op die sterrestelsel neer, die wit ridder word daardeur uit die ruimte gestamp.

Die kamer het saamgetrek.

Die plafon het in 'n sondak van wit lig verdwyn.

"Shay'tan!" het 'n vrou geskree. "Jy was veronderstel om jou beurt af te wag!"

'n Vae goue vorm het in die hemele sigbaar geword en oor hulle gehang asof hulle self skaakstukke op ŉ groter bord is. Met 'n draai van haar pols, het Sy-Wat-Is hulle van al hulle voorkennis gestroop en hulle terug in die sterrestelsel gegooi, om te sien hoe hulle manipulasies sou uitspeel in die sterrestelsel waaroor hulle altwee heers.


Hoofstuk 1

En ook daarna, toe die seuns van God

by die dogters van die mense ingegaan

en dié vir hulle kinders gebaar het.

Dit is die geweldiges uit die ou tyd,

die manne van naam.

 

Genesis 1-6

.

Februarie – 3,390 VC

.

Pyn.

Metaal het sy vlees deurboor in 'n draaiende, brandende, gillende bal van vonke. Hy het in angs gegorrel terwyl ŉ staal paal sy bors deurboor en hom soos ‘n skoenlapper aan die dek van sy skip vasspeld. Bloed het in sy longe opgedam, brandend en verstikkend. Die soet, koper reuk het die lug gevul; die reuk van sy eie dreigende dood.

Hy het probeer om sy naam te onthou; maar daar was geen herinneringe nie, net die sensasie van val.

'So dit is dit? Die einde...'

'n Enkele traan het ontsnap toe die skip die atmosfeer tref en aan die brand slaan. Snaaks genoeg het dit soos sout in ‘n wond gebrand, selfs in die midde van die hitte en pyn van sy ander beserings. Alleen. Hy het altyd geweet dat hy alleen sou sterf.

Die skip het 'n waarskuwing uitgeskree.

Hy het sy oë gesluit en gebid om rustig die leemte in te gaan, om te voel hoe sy lewe uit sy liggaam glip sodat die pyn sou eindig. Maar selfs so na aan dood, het die deel wat kon onthou wie hy was gefluister:

Veg!

Oorleef!

Leef nog ŉ dag.

Hy het die klein, donker figuurtjie wat hy altyd langs sy hart hou gegryp en in sy vuis vasgeklem. Hy sou die sending voltooi. Hy sou diegene wat dit gedoen het vernietig; selfs al het hy geen idee gehad teen wie hy veg of waarvoor hy veg nie.

Lank nadat hy hierdie wêreld moes verlaat, het hy aangehou om vir elke asem te veg.


Hoofstuk 2

Februarie – 3,390 VC

Aarde: 12 ure vroeër

NINSIANNA

Die woestyn wat tussen die twee groot riviere gelê het was 'n onherbergsame plek, selfs gedurende die reënseisoen. Daar was min skuiling hier. Net rotse, af en toe ‘n droë bossie, die skelette van droë strome en die verre berg wat hulle vyande geëis het as die Heilige woonplek van hulle god.

Ninsianna, wie se naam beteken Sy-wat-die-godin-dien, het agter 'n klomp rotse geskuil, haar hart dreun terwyl drie kilt-geklede krygers gevaarlik naby haar skuilplek verby beweeg, soos hulle droë stukkies hout versamel om 'n vuur te maak.

"Hoekom sou sy hier langs kom?" het Tirdard gevra.

"Sy wou van hom af wegkom." het Dadbeh gesê.

"Moenie hom laat hoor dat jy dit sê nie," het Firouz gesê. "Hy verbeel homself hy is verlief op haar."

"Ek sou so hoop!" het Tirdard gesê. "Hulle is veronderstel om te trou met die somer sonstilstand."

"Nie as hy haar nie kan vang nie," het Firouz gesê.

"As jy my vra," het Dadbeh gesnork, "het sy weggehardloop saam met ‘n ander man."

Ninsianna het haar hand oor haar mond geslaan om haar drang te onderdruk om te skree: 'Kan jy nie verstaan dat ek nie met hom wil trou nie?' Sy het daarteen geprotesteer, luidkeels, baie keer, maar niemand het omgegee oor die wense van 'n vrou nie

'Dink net watse uitsonderlike seuns jy sal hê?' het Papa haar huiwering verdaag. 'Sy-Wat-Is kyk gunstig neer op hierdie unie. Hy is die seun van 'n hoof. Dink net hoeveel aansien dit sal bring om ons twee huise saam te voeg?'

Wel sy wil nie enigiemand se broei bok wees nie! Nie vir die dorp nie. Nie eers vir Sy-Wat-Is nie!

Die gesprek is afgesny toe Jamin die kampterrein pronkend instap met ŉ dooie bok wat oor sy gespierde skouers hang. Hy was 'n pragtige man, met 'n donker gelaatskleur, 'n fyn reguit neus, en die swartste oë wat sy nog ooit gesien het. Elke vrou in die dorpie het na sy lyf gesmag.

Elke vrou behalwe sy...

Sy was die enigste prooi wat hy nog nooi in staat was om na sy bed te verlei nie!

Sy beste vriend, Siamek, 'n lang, bekwame man, het hulle spiese met die obsidiaan punte en Jamin se skouermantel neergesit.

"Sien jy enige teken van haar?" het Firouz gevra.

"Net voetspore—" Jamin het noord-oos gewys "—'n paar duisend el in daardie rigting."

"Hoekom sou sy reguit in ons vyande se rigting loop?" het Firouz gevra. "Besef sy nie dat die Halifians haar in die hand sal neem nie?"

"Want sy is 'n vrou," het Jamin gelag. "Die gode alleen weet wat deur haar mooi kop fladder."

Ninsianna het ŉ klip opgetel, en die drang weerstaan om dit na die arrogante seun-van-'n-Hoof se kop te gooi. As dit nie vir haar 'verstandelike vermoens' was nie, sou hy nou dood gewees het!

"Dis wat gebeur as jy agter die toordokter se dogter aanhardloop," het Firouz gesê.

"Ons almal het jou gewarsku," het Siamek gesê. "Ninsianna is wispelturig."

Dadbeh het gelag.

"O, Jamin!" Ek wil jou hê!" Het die klein man in 'n hoë, falsetto stem gesê. Hy het sy kop gedraai en maak asof hy sy ander self is. "Nee ek wil nie!" Hy het terug gedraai. "Ja, ek wil!" Hy het weer terug gedraai. "Nee, ek wil nie!"

Tirdard het sy hand oor sy mond geslaan in ‘n poging om nie te lag nie.

"Die hele tyd—" het Firouz aangesluit en sy heupe geswaai soos 'n vrou sou stap "—spin sy haar pa se towerkuns."

"Shazam!" Dadbeh het sy vingers gewikkel. "Jamin val onder haar spel."

"Gevalle?" Jamin het gesnork. "Nie eers amper nie. My pa begunstig die huwelik." Hy het na die rots waar Ninsianna wegkruip gestaar. "Tipiese vrou! Te dwaas om haar eie verstand te ken."

Hy het langs die dooie bok gekniel, sy water-vel uitgehaal, en ŉ paar druppels op die bok se kop gegooi.

"Dankie, broer," het hy gemompel, "vir die geskenk van jou lewe."

Die wind het opgetel en in 'n stem wat net Ninsianna kon hoor geantwoord.

'Jy is welkom, begunstigde seun...'

Hy het die bok se maag met 'n obsidiaan lem oopgesny, en die innerlike organe van die derms geskei. Dié sou hulle vir die hiënas agterlaat om te eet.

Siamek het langs hom gekniel en na die litteken op Jamin se maag gewys.

"Jy het net soos hierdie bok gelyk toe ek jou na die buffel jag terug gedra het, met jou binnegoed wat uithang—" hy het saggies gepraat sodat die ander mans hom nie kon hoor nie. "As sy jou nie toegewerk het nie, sou jy dood wees. Miskien het jy haar toewyding aangesien vir liefde?"

Agter die rots, het Ninsianna haar asem opgehou.

Asseblief? Laat hy luister?

Jamin het sy mes in die dooie bok gesteek.

"Dit is hoekom ons haar moet terugbring!" het hy gesê. "Assur het sy vakleerling geneser nodig."

Hy het 'n been afgeruk en die vleis aan Siamek oorhandig. Sy swart oë het in sy tweede-in-bevel ingeboor.

Siamek het geknik. Hy het nooit vir Jamin voor die ander mans teëgegaan nie, maar hulle is al lank genoeg vriende dat hulle dikwels in privaat gepraat het. Siamek het gegaan om die vleis in die vuur te plaas.

Jamin het na die verre berg gestaan en kyk, sy uitdrukking kwesbaar, terwyl die son na die horison jaag.

"Waar is jy?" het hy gefluister.

Hy het sy leer-toegedraaide voet op die rots waaragter Ninsianna skuil geplaas, die horison bestudeer, en sy skouermantel vasgemaak met behulp van 'n ryklik uitgekerfde been speld.

Ninsianna het soos 'n prooidier gehurk, weggesteek tussen die rotse. Die wind het gedraai en rook waai in haar rigting. Dit het die sappige geur van vleis gedra, die speserye gevul met wilde knoffel en 'n bietjie van die caraway woestyn plant. Haar maag het gegrom en haar herinner dat sy niks anders as bastirma, droë, gesoute vleis, vir die laaste drie dae geëet nie.

Waar sou sy woon? 'n Vrou sonder 'n dorp?

Geen ander stam sou durf om haar in te neem nie.

Die wind het gefluister:

'Sal dit regtig so erg wees? Om die vrou van 'n toekomstige hoof te wees?'

Sy het na haar soom gegryp, geskeur met besluiteloosheid. Sy het hom altyd weerstaan, die verleiding en die geskenke; die manier waarop hy haar altyd uitgesoek het soos 'n leeu wat sy prooi agtervolg. Maar nadat Jamin beseer is, het 'n nuwe, kwesbare kant na vore gekom. Elke dag wat sy gegaan het om sy verbande te ruil, het hy haar stories vertel oor al die plekke waarheen hy al gereis het, die mense wat hy ontmoet het, en die mooi en wilde dinge wat hy gesien het.

Hy het belowe dat sy saam met hom sou reis, as sy sy vrou word.

Sy het uiteindelik “Ja” gesê.

Maar toe hy genees is het hy terug verander — in homself!

Hy was woedend toe sy die verlowing afgebreek het. Miskien, as sy verduidelik dat sy bang was? Miskien het hy sy les geleer?

Al wat sy moes doen was opstaan en sê: 'hier is ek.'

"Hey, Jamin?" het Firouz geroep. "Wat gaan jy met haar doen wanneer ons haar vang?"

"Haar oor my knie trek en ‘n goeie loesing gee," het Jamin gesê, "soos haar pa al lankal moes maak."

Die krygers het gelag.

Ninsianna se onsekerhede het in haar bors gevries. Tipiese man! Sê een ding om ŉ vrou te verly, 'n heel ander ding om sy vriende te beïndruk. Sy het een keer vir hom geval. Sy sal nie haar beter oordeel 'n tweede keer in die gedrang bring nie!

Sy het gewag tot hulle almal sit om te eet en toe begin om, baie versigtig, agteruit te kruip. 'n Klein klippie het gerol en 'n ander een getref.

Kraak!

Ninsianna het gevries.

Al vyf krygers het in haar rigting gekyk. Haar hart het in haar bors gehamer en sy druk haar lyf vas teen die grond.

Moet my asseblief nie sien nie!

As hulle opgestaan het, sou sy blootgestel word.

Sy het die gebed gefluister wat haar pa gebruik wanneer hulle 'n vuur moes aansteek terwyl die hout klam was en gedink aan die vuur wat hulle twee keer ŉ jaar met die sonstilstand aansteek. Die vuur het opgevlam in 'n groot, winderige wolk van vlamme, wat veroorsaak het dat die vleis sis en aan die brand slaan. Die mans het geskarrel om dit onder beheer te kry voor die vleis in houtskool verander.

Dankie, Moeder!

Sy het gewag tot hulle weer gaan sit om te eet, en toe agteruit gekruip totdat sy 'n wadi bereik het, ŉ droë woestyn stroom wat net water dra na swaar reën. Aan die onderkant lê 'n donker, klam gat waar Dadbeh en Firouz vroër vir water gegrawe het. Hier, in die woestyn, het water vinnig verdamp. Nie net het die gat reeds opgedroog nie, maar die grond het 'n sieklike, onwelriekende reuk gedra.

Sy het die talent om te sien by haar pa geërf, en dit hou bose geeste weg. Enige iemand wat hierdie water drink sou belas word met maagpyn en verskriklike diarree.

Ninsianna het gegiggel. Miskien sou dit Jamin en sy mans afskrik?

Sy het wes gehaas, weg van die Ubaid gebied, weg van Assur, weg van haar ouers wat gepraat het van verpligting en plig. Hier in die woestyn, kon ŉ enkele reisiger ongesiens verbygaan, maar 'n klomp krygers sou die aandag van hulle vyande trek.

Selfs Jamin sou nie ‘n oorlog teen die vurige Halifian stam waag nie!

Die son het agter die berg wat die Ubaid 'Tande van die Hiëna' noem gesak. Die Halifian stam beskou die berg as heilig. As Jamin daar gevang word, sou hulle hom definitief in die stryd betrek het.

Die wadi het donker geraak en die grond glip in duisternis, maar die talent van weet wat sy van haar toordokter Vader geërf het, het haar pad verlig. Elke lewende ding gee 'n dowwe gees-lig af, van die kleinste lem gras na die skerpioene wat tussen die rotse skarrel. Haar pa het geëis dat vroue nie veronderstel is om te sien, maar sy kon veel meer sien as wat hy gedink het.

Sy het oor ‘n rots gestruikel.

Met 'n uitroep, het sy haarself gesig-eerste op die grond bevind. Sy het na asem gesnak, haarself opgetel, en die oker geel stof van haar rok afgeskud. Sy moes skuiling vind. So diep in die woestyn was daar amper geen gees-lig nie.

O! Hoe haat sy die donker!

Sy het 'n slukkie uit haar water-vel geneem, nou pap en dun. As sy nie gou water vind nie, sou sy geen ander keuse hê as om na die rivier terug te keer nie.

Sy het haar oë toegemaak en haar palms na die hemel gedraai.

Groot Moeder? Ek is dors...

Net links van haar, het die grond met die dowwe wenk van lewe gegloei. Ondergrondse water? As sy nie gestruikel het nie, sou sy dit waarskynlik gemis het.

Sy het die kant-wadi reguit na die Heilige berg gevolg. 'n Dowwe, aardse reuk het in die lug gehang. Ninsianna het gestop om te ruik.

Water?

Sy het na 'n rots gehaas wat so groot was dat die wadi gedwing was om ŉ roete om dit te volg. ‘n Klein fonteintjie vars water het deur ‘n kraak gesypel en teen die rots afgeloop.

"Dankie, Moeder!" Sy het 'n handvol geskep en haar eerste drankie aan die aarde gegee, voordat sy haar hande in die klein poeletjie wat aan die onderkant vorm doop. Dit was koud en soet, sonder enige troebel stank wat bose geeste aandui.

Sy het 'n wol kombers uit haar leer sak getrek. Hier in die woestyn, kon ŉ mens sterf as gevolg van die hitte gedurende die dag, en dan doodvries in die nag, maar om ŉ vuur aan te steek was die beste manier om ongewenste aandag te trek. Sy het teen die rots geleun en dink oor haar penarie.

Verloof! Aan ŉ man wat sy nie lief het nie!

Die nag het ysige geraak. Ninsianna het begin om te bewe. 'n Trop hiënas het nader beweeg met hulle verontrustend, laggende blaf. Sy het haar obsidiaan mes uitgegrawe en dit styf teen haar bors gehou. 'n Slang het uit sy gat geseil en sis. Iewers in die woestyn, het 'n dier sy doods kreed gegee.

"Moeder?" Haar stem was dun. "Ek weet jy is ten gunste van Jamin, maar hy het 'n verskriklike humeur. Kan jy hom nie laat verlief raak op iemand anders nie?"

Wat sou maak dat die Godin haar gunsteling seun verwerp? Sy het na die sterre gestaar.

Shazam! Ninsianna het haar pa se towerkuns uitgevoer...

Maar sy het nie. Nie regtig nie. Wel, miskien net 'n bietjie... Sy moes hom versorg, en hy was so ondraagbaarlik vervelig.

Wat as?

"Miskien kan ek ŉ liefdes ritueel vir hom doen?"

Ninsianna het gegiggel terwyl sy deur haar sak soek vir die heilige aandenkings wat sy by haar pa gesteel het. 'n Sak bene om die toekoms te vertel. Gedroogde parrotia om die gees te simboliseer. 'n Stukkie lapis om die aarde te simboliseer. Haar hand het gebewe toe sy aan die laaste item raak; 'n klein, klei fles wat ‘n aftreksel van belladonna bessies en papawer bevat. Hy het beweer dat as 'n vrou die doepa drink, sy verlore sou raak in die droomtyd. Maar sonder dit kon selfs Papa nie boodskappe van die gode hoor nie.

"Hoekom moet mans die lot van vroue dikteer as 'n godin alles wat is geskep het?"

Sy het die prop uit die fles getrek en versigtig daaraan geruik. Dit was nie asof sy die situasie kon vererger nie. Sy het haar neus toegeknyp, en die hele bottel afgewurg.

Ug! Dit het soos bok urine geproe!

Sy het haar hand oor haar mond geklem om die aaklige vloeistof in te hou.

'n Geluid soos die van dreunende water het in haar ore gegroei. Sy het na die heilige fontein gekruip en hande vol water gesluk in ‘n poging om die smaak uit haar mond te dwing, maar die dreuning het harder geword terwyl die wêreld rondom haar draai. Sy het in ‘n balletjie opgekrul en haar maag gegryp. Hoekom, o hoekom, het sy verbode towerkuns uitgevoer?

Uiteindelik het die geraas begin stil raak. Nee. Nie stil nie. Gedagtes het om haar gevloei soos 'n sagte rivier vol inligting. Sy het haar palms na die hemel gedraai en begin om te sing in 'n gebed:

.

O Groot Moeder!

Jy het die krag om my lot te verander.

In jou goedgunstige hande,

raak ŉ slegte gebeurtenis goed.

Aan jou regterkant is geregtigheid,

Aan jou linkerkant is goedheid.

Na jou draai ek in smeekbede.

.

Soos sy gedreunsing het, het die gees-lig wat deur elke lewende wese vloei begin om helderder te gloei. Springhase het gepraat. Skerpioene het boodskappe uit geklik. Selfs die miskruiers het iets belangriks gehad om te sê. Sy het haar obsidiaan lem opgetel en met die swart vulkaniese glas deur haar palm gesny.

Sy het drie druppels bloed in die klein, klei fles gedrup; en dit toe opgetel en na die hemel gelig.

"O groot Moeder!" het sy geskree. "Vind vir Jamin 'n maat wat hardkoppig genoeg is om hom in sy plek te sit? En bring vir my iemand wat sterk genoeg is om hom te laat terugstaan!"

In die woestyn het jakkalse getjank, maar hierdie keer het hulle nie dreigend geklink nie. Dit het gevoel asof sy een raak met hulle.

'n Verlammende gevoel het deur haar ledemate gekruip. Die tjirp-tjirp-tjirp van insekte het die onheilspelende klank van 'n toordokter se ratel aangeneem. Gras en struike het asemrowend gegloei, omring met ‘n helder, fosfor groen. Lang, dun drade van gees-lig het tussen alles wat sy sien gestrek en onthul dat alles aan mekaar gekoppel was. Selfs die rotse het met 'n sagte, slaperige lig gegloei, baie beslis lewendig.

In die hemel het die sterre gedraai in 'n stadige, grasieuse dans. Trane het teen haar wange afgestroom terwyl hulle 'n woordelose lied sing.

Suster! Sluit by ons aan...

Sy het haar hand uitgesteek om aan hulle te raak.

"Pragtig," het sy gefluister. "Wanneer kan ek by julle aansluit?"

Tyd en ruimte het betekenis verloor en beelde dryf in haar rigting op die groot, wye rivier; 'n wit-geklede man sit op 'n troon. Agter hom het 'n manjifieke boom uit 'n welige, groen tuin gestyg, omring deur 'n stad met drie goue sonne. Vreemde wesens het by die stad in en uit beweeg, tussen die sterre, in eienaardige, ingeslote lug kano's.

Die lied het verander.

'n Skrikwekkende duisternis het na die middel gekruip.

'Moeder! Help ons!' het die sterre geroep.

Die wind het opgetel.

'Ninsianna...' het Sy-Wat-Is gefluister. 'Ek het jou hulp nodig.'

Die godin het haar oë na 'n silwer lug kano gedraai. 'n Man was besig om teen die kanker wat die sterre verduister te veg, pragtig en dodelik, in teenstelling met enige man wat sy nog ooit gesien het. 'n Weerligstraal het die lug kano getref. Dit het deur die hemele getuimel, na ‘n ronde, blou klip wat sy besef haar huis was.

'Sal jy hom help?' het Sy-Wat-Is gevra.

'n Gevoel van opwinding het deur Ninsianna se liggaam gevloei.

Sou sy geleentheid kry om die hemel te sien?

"Ja, groot Moeder," het sy gretig gesweer. "Ek sal hom help."

Die wind het opgetel, dit pluk aan haar hare en blaas sy koue asem oor haar vel. In die oostelike lug, het ŉ verskietende ster die woestyn verlig terwyl dit uit die hemel tuimel. Dit het nader en nader gekom, so groot dat dit die horison oorheers.

"Moeder?"

Die ster het op haar neergeboor, 'n verskriklike, brandende, helse voorwerp.

Dit het groter en groter geword.

'n Hoë kerm het die lug gevul.

"Ack!"

Die aarde het geskud soos die vuurbal reg oor haar kop gaan. Sy het haarself op die grond gewerp.

WHAM!!!

Die verskietende ster het in die aarde vasgeslaan. 'n Pilaar van vlamme het reguit in die lug opgeskiet, dit stort uitwaarts en bedek haar met klippe en rommel. Rotse so groot soos vuiste het neergereën, soos die hael van 'n woedende god. Haar hart het so vinnig geklop dat sy gevrees het dat dit dalk uit haar bors sou spring.

Ninsianna het haar kop bedek en geskree.

Die rotse het geleidelik in stof verander. Ninsianna het opgestaan en die helder, rooi gloed in die gesig gestaar. Was sy in die hemel, of 'n vreemde, vurige hel dimensie?

'Gaan,' het Sy-Wat-Is gefluister, 'en maak soos ons ooreengekom het.'

Ninsianna het haar sak opgetel en na die geheimsinnige, gloeiende voorwerp gestap. Sy het 'n plek bereik waar 'n grondverskuiwing die wadi blokkeer. Net verby dit het die stroom teruggetrek om ŉ oase te vorm. Twee paaie van vuur het oor 'n bak-vormige vallei gestrek, na 'n gloeiende vorm wat in die voet van die heilige berg vassit.

Die eerste sonstrale het die horison verlig.

'Hier,' het Sy-Wat-Is gefluister. 'Hier sal jy ons kampioen leer om mens te word.'

Vonke het deur die rook geskiet, dit gee alles 'n onaardige, helse voorkoms. Die paal het in sy borskas geskraap en dreig om hom in sy eie bloed te verdrink. Hy het soos 'n vis gelê en snak en probeer om deur klein, pynlike asemhalings genoeg suurstof na sy brein te kry sodat hy helderder kon dink. Hy kon nie sy naam onthou nie, maar as hy homself nie uit hierdie wrakstuk kry nie, is hy 'n dooie man!

Skemer strale van goue sonlig het deur 'n kraak in die plafon gebars en 'n pragtige, donkerkop dame onthul. Lig het op haar vel gedans terwyl sy langs hom kniel, sy het die vorm van 'n wese uit legendes gedra.

Die bron ras?

'n Gevoel van ontsag het in hom gefladder en hom weer verlaat voordat hy tyd gehad het om te wonder wat 'bron ras' beteken.

"O-kim-oldugunu yardim etmek icin beni buraya gonderdi ise," het die gees gesê. "Ben sana zarar demek.[1]"

Hy het verstaan wat die sagte hand teen sy wang en die simpatieke blik in haar goue oë beteken. Daar was geen manier om so ŉ wond te oorleef nie. Die gees het gekom om hom na die droomtyd te lei.

'n Oorweldigende gevoel van verligting het deur sy liggaam gestroom.

Nie alleen nie.

Ten spyte van sy pyn, het hy geglimlag terwyl hy sy lot in die gees se hande oorgee.

Aarde: Neerstortings gebied

NINSIANNA

Wat aanvanklik gelyk het soos 'n brandende rots, het verander in 'n spiespunt soos sy nader aan die gevalle ster beweeg het. Selfs half-begrawe, kon sy die lug kano wat sy in haar visie gesien het herken. Dit het helder rooi gegloei soos 'n mat van kole, maar die vaartuig self was nie aan die brand nie, behalwe vir rook wat by een van die twee skoorstene uitborrel. Al kon sy nie ŉ sigbare deur vind nie, was daar 'n massiewe kraak wat die vaartuig verdeel het; van die grond af, al die pad tot by die plafon, waar dit in die rotsstorting verdwyn.

'Gou!' het Sy-Wat-Is gefluister.

Ninsianna het deur die kraak geglip, en haarself in 'n kamer vol rook bevind. Die enigste lig het van honderde vonke wat uit kleurvolle spinnerakke wat van die plafon af hang spat. Lig van die opkomende son het deur die kraak geval, en 'n bloedige man wat onder 'n klomp rommel begrawe lê verlig. Sy borskas was deurboor met ŉ spies.

"Nee!"

Skerp randte het haar hande en knieë gesny terwyl sy na die sterwende man geskarrel het. Die reuk van koper het haar neusgate gevul, die reuk van dreigende dood. Die man het na haar gereik. Bloed het by sy mond en neus uitgestroom.

"'An rás fhoinse [2]?" het hy gesê.

Sy het een hand op die man se ligte wang geplaas en gebid dat hy nie haar angs sien nie. Hulle oë het in die dowwe lig ontmoet, 'n bang, sterwende skepsel en 'n vreemdeling. Sy uitdrukking het verander in een van dankbaarheid.

"Neo-aonar [3]?"

Sy oë het toe gefladder.

Ninsianna het haar vingers teen sy keel gedruk. Asseblief Moenie doodgaan nie! Snikke het haar longe gevul toe 'n flou hartklop fladder teen haar vingerpunte fladder.

'Hier—' 'n fluisterstem van intuïsie het haar aandag op die spies wat hom teen die vloer vaspen gedui '—gee eerste aandag aan die dodelike voorwerp.'

Hy het 'n unieke kledingstuk gedra wat vasmaak aan sy bors, nie ŉ skouermantel of ŉ mantel nie. Sy het haar obsidiaan mes gebruik en die materiaal van die spies af weggesny. Sodra sy dit verwyder, sou hy uitbloei in ŉ paar hartkloppings, so sy moes vinnig werk.

Sy het deur haar sak gesoek en 'n been naald, asook 'n bondel hare wat uit die stert van 'n wilde perd gepluk is uitgehaal. Sy het vir Mama gehelp met aaklige wonde, insluitende Jamin s’n, maar sy het nog nooit so ‘n groot besering alleen hanteer nie.

Sy het haar hande met water uit haar bokvel afgespoel en haar voete toe aan weerskante van sy lyf geplant. Sy het die lied gesing wat Mama gesing het as sy krag nodig gehad het, gewoonlik wanneer 'n hele mag krygers met beseer terug gekom het na ŉ skermutseling.

.

Sy versamel die goddelike magte,

Sy verkondig die heilige sakramente.

Sy werk met delikate vaardigheid,

Soos sy die beseerdes help

.

Sy het gesien hoe die beeltenis van wit lig van die bokant van haar kop tot in haar vingers vloei, en dan tot in haar voete, diep in die grond gewortel. Dit was verbode vir 'n vrou om towerkuns vir enige iets anders as genesing te gebruik, maar sy het in die geheim gekyk wanneer Papa en die toordokters byeengekom het om te praat. Dit het om haar gevloei, 'n verfrissende gevoel, soos water wat in 'n kruik gegooi word, totdat die krag nie verder wou styg nie.

Sy het die paal met albei hande vasgegryp, en hard gepluk.

"Hiyah!!!"

Die man het gekreun, maar die spies wou nie loskom nie. Sy het harder getrek, gebid en gesing, totdat die krag soveel gegroei het dat haar liggaam begin het om te bewe. Sy het so hard getrek dat sy bolyf van die vloer af opgelig het. Die spies het ŉ afskuwelike suig geluid gemaak toe dit uit sy bors gly.

Ninsianna het op haar knieë geval, terwyl sy steeds gesing het:

.

Sy neem die verbande en vee hulle af;

Sy behandel die verbande met salf ,

Sy mop die bloed en etter op

En plaas 'n warm hand op die aaklige wond.

.

Die rivier van inligting wat sy in die visie gesien het, het weer deur haar gevloei, duideliker en kragtiger as die towerspreuke wat sy sou uiter weg van haar pa se afkeurende oë.

Die man het begin om moeiliker asem te haal. Net links van sy hart het die vlees in sy ribbekas ingesink, waar die paal verskeie ribbes gebreek het. Sy het twee vingers in die gat gerduk, totdat sy 'n holte getref het. Haar hart het gesink. Die paal het 'n long deurboor.

Sy het haar vingers oor die binnekant van sy bors gevryf, en probeer om die skade te bereken. Iets het teen haar vingerpunte gepols. Ninsianna het gevries, verbaas dat die man se hart deur die delikate long weefsel fladder.

"O Groot Moeder!" het sy gesê, verstom "—selfs Mama het nooit aan 'n steeds-kloppende hart geraak nie."

Is dit hoe dit voel om ŉ godin te wees?

Sy het die been naald wat sy reeds bedraad het opgetel. Dit was nie die eerste keer wat sy ŉ beskadigde long moes toewerk nie, maar in beide ander gevalle het die pasiënt gesterf. Sy het die naald deur die beskadigde vlees gesteek en geluister na daardie fluister van inligting wat haar laat weet het wat om te doen. Sy het die wond soos 'n bokvel pampootie toegetrek en die garing geknip. Sy het verder beweeg om die buitenste laag spiere en vel vas te werk.

Soos sy werk, het sy aangehou om te sing:

.

Sy versamel al die goddelike magte,

Sy neem sy lewe in haar hande.

Sy heg hulle aan die groot kledingstuk,

Terwyl sy gunstige woorde praat.

.

Sy toetse die chirurgiese vlym;

Soos sy haar skalpel skerpmaak.

Sy perfek die goddelike magte van medisyne,

Sy plaas hulle in my hande.

.

Die vreemdeling het weer sy oë oopgemaak.

Hy het haar dopgehou terwyl sy werk, sy uitdrukking kalm, afgesien van die feit dat haar hande diep in sy borskas begrawe was.

"An bhfuil tú spiorad, teacht a chur mé go harm an réimse an aisling [4]?" het hy gesê.

"Moenie bang wees nie. Sy-wat-Is het my gestuur om jou te help."

Aangesien albei hande vol bloed was, het sy hom op die wang gesoen en gehoop dat hy dit as ŉ gebaar van troos sou verstaan. Sy het die garing afgebind. Hy het gepraat in 'n taal wat sy gevoel het sy behoort te herken.

"Ní raibh mé riamh eagla bás, ach go bás ina n-aonar," het hy gesê. "Tá áthas orm tú ag teacht a thabhairt dom ar an aistear."[5]

Koue rillings het regdeur haar liggaam gehardloop. Maar elke woord wat hy gepraat het, het gepaard gegaan met 'n aaklige, aamborstige klank.

"Ek dink die skag het aan die agterkant uitgekom." Sy het na haar eie rug gewys. "Ek moet jou omrol. Oukei?"

Sy het 'n rollende gebaar met haar hande gemaak sodat hy sou verstaan.

Die man knik, "Is ea."[6]

Sy het probeer om hom sywaarts te stoot, maar 'n swaar kabinet het op sy bene geval. Sy het probeer om die wrakstukke op te tel, maar haar voete het aangehou om op die gladde, bloederige vloer te gly. Sy het 'n stuk rommel onder die kabinet ingedwing. As hy sy eie bene kon uittrek, kon sy hom miskien omrol om die skade aan sy rug te sien?

Sy het tot langs hom teruggekruip. Sy het haar hand in ‘n hopie bloederige vere neergesit.

"Wat's dit?" Sy het aan die vere getrek. "’n Soort mantel?"

Die ‘mantel’ het boontoe geflap, en rommel versprei.

"Ack!"

Ninsianna agteruit geskarrel.

'n Donker vorm het in die halfdonker lug kano opgerys. Amper wigvormig, met honderde spies-agtige penne wat uit die randte steek soos dit flap. Dit het terug op die vloer gesak, bewend. Sy het in ongeloof na die enorme bruin vere wat teen haar voet tot rus gekom het gestaar.

"Jy het vlerke?"

Sy het aan die bebloede vere geraak en dit tot agter sy rug gevolg om die oorsprong op te spoor. Sy het na die plafon gestaar.

"Jy het my gestuur om 'n lewende god te red?"

Die man se wenkbroue het saamgetrek in verwarring, asof hy gewonder het hoekom sy hom wou seermaak. Sy het na die handvol donker vere wat sy nounet uit sy lewende vlees geruk het gestaar.

"O! Jammer!"

Sy het aan sy wang geraak om te bevestig dat sy hom nie wou seermaak nie. Sy vel het koud gevoel, die bleekheid van dood. Met haar verbeterde visie, kon sy sien dat sy gees-lig halfpad tussen die wêreld van die lewende en die dood dryf. Met elke snak na asem, het sy gees-lig dowwer gegloei.

Sy het die plek waar sy bene onder die swaar wrakstukke verdwyn aangeraak.

"Jy is te swaar vir my om jou op my eie om te rol—" sy het haar hande beweeg om te beduie wat hy moes doen "— ek sal trek—" sy het met altwee hande gemaak asof sy trek "— maar jy moet jou eie bene uittrek. Oukei?"

Die vreemdeling het geknik. "Is ea."

Sy het agter sy kop gekniel en haar voorarms onder sy arms ingesteek.

"Trek!"

Ninsianna het met elke greintjie krag wat sy in haar het getrek. Die man het sy bene net vêr genoeg geskuif om hulle te bevry voordat hy bewusteloos geraak het. Sy het hom op sy sy gerol.

Uit sy rug het 'n paar groot, gespierde bruin vlerke wat onder die rommel vas gekeer was gesteek. Die vlerk wat boontoe geflap het, het ongeskonde gelyk, maar die ander vlerk buig agtertoe teen 'n onheilspellende hoek.

"Toe jy vir my ŉ visie gestuur het van 'n man met vlerke," het sy met die godin gepraat, "het ek geen idee gehad dat dit letterlik sou wees nie!"

Sy het die wond waar die spies aan die anderkant uitgekom het toegewerk, en toe haar aandag na die volgende kritieke besering, sy gebreekte vlerk, geskuif.

Een keer, toe sy klein was, het Mama ŉ valk gered. Die Ubaid het roofvoëls as heilig aangesien en hulle was gunstige voorbodes. Papa het beweer dat roofvoëls die oë van Sy-Wat-Is is. Sy het al langs die been wat onder die vere versteek is afgevoel. Net onder die gewrig, het 'n slanke been gebreek en deur die vel gesteek.

"Dit is 'n goeie ding dat jy nie wakker is nie," het sy ges

